Kaksikutes ilmnev duaalsus kordub paljudes müütides. Näiteks kohtame sama vendade paari Romuluse ja Remusena või Kaini ja Abelina. Igal juhul üks vend sureb ja teine jääb elama. Kohtame Kaksikute astroloogilist sümbolit vabamüürlaste kahes sambas. Paljud inimesed usuvad, et kui suudaksime, leiaksime vabamüürluse alged väga kaugest Sõnni-eelsest ajastust, kui Päike oli alles Kaksikutes. See oli too tsükkel, kus sündis Lemuuria rass, mis oli esimeseks  inimrassiks. Siis hakkas arenema mõistuse aspekt, ja koos sellega sai tegelikkuseks ka inimkonna duaalsus.Lemuuria rass oli kolmas rass, ja ka see töö, mille Herakles Kaksikutes ette võttis, oli kolmas töö. See, mida ta otsis, oli hing. Sellel teadvustamata otsingul on inimene igavesti, kuni tuleb aeg, mil ta tunneb end Heraklesena ja keskendub õpetuse ja tarkuse kuldõunte otsimisele. Nii on vabamüürluse traditsioonis kinnistunud inimkonna otsingud valguse, ühtsuse ja jumalikkuse järele. Selle duaalsuse  kehastuseks on kaks sammast, Boaz ja Jachin.